KONDICIONAL PRVI I DRUGI

Dragi šestaši,

osim imperativa imamo još jedan glagolski način.

Promotri sljedeću rečenicu:

Kad bih ja bio učitelj, vodio bih sat Povijesti kao priču.

Kondicional je glagolski način kojim se izriče želja, pogodba ili mogućnost.

Kondicional 1. se odnosi na izricanje želje u sadašnjosti, a kondicional 2. na izricanje želje u prošlosti.

|  |  |  |
| --- | --- | --- |
|  | KONDICIONAL 1. | KONDICIONAL 2. |
| 1.l.jd. | želio bih | bio bih želio |
| 2.l.jd. | želio bi | bio bi želio |
| 3.l.jd. | želio bi | bio bi želio |
| 1.l.mn. | željeli bismo | bili bismo željeli |
| 2.l.mn. | željeli biste | bili biste željeli |
| 3.l.mn. | željeli bi | bili bi željeli |

Razlikuj kondicional prvi i drugi.

Bio bih u školi da se nisam razbolio. ŽELJA IZREČENA U SADAŠNJOSTI

Bio bih došao u školu da se nisam razbolio. ŽELJA IZREČENA U PROŠLOSTI

Zadatci za vježbu

**1. Podcrtaj kondicionale prve u stihovima Grigora Viteza.**

*Kad bi drveće hodalo,*

*Među pticama bi došlo do velike pometnje*

*Jer bi i gnijezda krenula u šetnje.*

*Kad bi drveće hodalo,*

*Ja bih pisao naranči s juga,*

*Nek dođe kod mog bolesnog druga.*

**2. Dopuni rečenice glagolima u kondicionalu prvom.**

a) *Ivo (voziti) bi vozio\_\_\_\_\_\_\_\_\_\_\_\_ bicikl.*

b) *Drveće (voljeti) \_\_\_\_\_\_\_\_\_\_\_\_\_\_\_\_\_\_\_\_\_\_ šetati.*

c) *Mi (igrati se) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ s lanetom.*

d) *Vi (pripitomiti) \_\_\_\_\_\_\_\_\_ ga \_\_\_\_\_\_\_\_\_\_\_\_\_\_\_\_\_\_* .

e) *Ja (čuvati) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lane.*

**3. Preoblikuj zadane rečenice u upitni oblik.**

a) *Lane bi veselo skakalo. Bi li lane veselo skakalo?\_\_\_\_\_\_\_\_\_\_\_\_\_\_\_\_\_\_\_\_*

b) *Djeca bi šetala šumom. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

c) *Lovočuvar bi došao. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**4. Poveži podcrtani kondicional i vrijeme koje izriče.**

**Snimio bih** film o šumskim životinjama. PROŠLOST

**Bio bih snimio** film o šumskim životinjama. SADAŠNJOST

**5. Zadatak ima dva dijela.**

* **Podcrtaj u rečenicama kondicional prvi i kondicional drugi.**
* **Razvrstaj kondicionale.**

KONDICIONAL PRVI (2)

bismo se igrali

a) Lovočuvar bi bio čuvao lane.

b) Rado bismo se igrali s lanetom.

c) Lane bi istrčalo iz šume.

d) Lovočuvari bi bili doveli lane.

e) Rado bih snimao film.

KONDICIONAL DRUGI (2)

bi bio čuvao

f) Vi biste bili pomogli lovočuvaru.

**6. U rečenicama iz djela *Moji veličanstveni izumi* Tite Bilopavlovića podcrtaj**

**glagole u kondicionalu prvom.**

a) Ako požurim s izumom, još ove zime mogao bih njime zbuniti Ciglarsku ulicu, a možda i cijeli gradić.

b) Klizna površina, što bi rekao profesor iz fizike.

c) Teško bi se i klaun klizač držao na takvim klizaljkama bez oštrih rubova.

d) Gospodin veliki klizač ne bi trebao tamo ići jer bi se mogao naći na dnu.

e) Zasigurno ni javili nikomu ne bi, a kamoli da bi pomogli.

**7. Zaokruži slovo uz rečenicu u kojoj prepoznaješ kondicional prvi.**

a) Dugo sam ostao na plaži.

b) Uživao sam u plivanju i ronjenju.

c) Mogao bih satima biti u moru.

d) Da barem živim na moru.

**8. Prepiši sljedeću rečenicu tako da podcrtani glagol napišeš u traženim**

**glagolskim načinima. Pazi, nemoj mijenjati glagolsku osobu i broj.**

Marija je bila prva natjecateljica.

**imperativ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**kondicional prvi:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Prepiši sljedeće rečenice tako da ispraviš pogreške u njima.**

a) Posjetio bi te da imam vremena.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Vi bi mogli ići s nama na ljetovanje ove godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Bi li mi mogli pridržati vrećicu, molim Vas?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izradila: Marija Antolić, mag.educ.